
                        NOGLE MARSTRANDsTEGNINGER

Af KARL MADSEN

Marstrands Tegninger er et uudtømmeligt Skatkammer. Skønt flere
Hundreder allerede er reproducerede, viser »Juleroser« i Aar en Række
ikke forhen offentliggjorte. Kun et Par af Akvarellerne har tidligere
været gengivne, men uden Farver.

Skatkammeret ligner for saa vidt det, hvorfra Soldaten i H. C.
Andersens Eventyr hentede Fyrtøjet, som det baade har Dynger af Guld,
af Sølv og af Kobber. Kobberskillinger er de Blade, hvor Marstrand
halvt tankeløst har nedkradset nogle Hoveder for at prøve en Pen eller
for at fordrive Tiden, naar han plagedes af Snak. Mere end Kobber, men
dog ikke Guld, er ikke faa Tegninger, hvis Behandling røber den
Uoplagthed, der undertiden lod den gode Homér tage sig et Blund.
Heldigvis var Marstrand oftest spilvaagen. Naar da Inspirationerne kom,
udstrøede han Guldet med ødsel Haand i utallige Tegninger, der gnister
af Liv og lyser af Aand. Ingen Jagtfalk kunde med større Sikkerhed og
Kraft slaa ned paa sit Bytte.

Svøbelsesbarn. Studietegning til St. Antoniusfesten (1838)

Studietegningerne har ikke størst Vægt, om han end baade i Italien, i
Dalarne og i Danmark har tegnet mange smukke Studier efter Figurer og —
ikke mindst af Landskaber. Sine første romerske Billeder forberedte han
ved omhyggelige Blyantsstudier til alle deres Enkeltheder, selv de
mindste. Paa Maleriet af St. Antoniusfesten trækker det genstridige,
skrydende Æsel, der ufortjent modtager Præstens Velsignelse, en Vogn,
hvor en Romerinde sidder med sit Svøbelsesbarn i Armen. Uagtet Barnet
har en ganske underordnet Rolle, viser Tegningen, at Marstrand har
studeret det yderst opmærksomt. Det sover her sin drømmeløse Barnesøvn
vidunderlig trygt og godt; hvor er dets Blik levende, straalende, da
det pludselig slaar sine Øjne op! Alligevel er Svøbelsesbarnet i det
fuldførte Maleri ret ringe. Og dog var der dengang ikke samme
Værdiforskel mellem Forarbejderne og de fuldførte Malerier som senere,
da Gennemførelsens trælsomme Slid næsten altid mislykkedes for
Marstrand, hvad han selv indsaa.

De fleste og de bedste af Marstrands Tegninger er helt»ud af Hovedet«
tegnede Billedkompositioner. I dem kunde han uden Pligtarbejdets
snærende Baand tumle sig frit. De viser en næsten uoverskuelig
Mangfoldighed af højst forskelligartede Moti# ver. Der er megen kaad
Skæmt, megen Satire, dog ogsaa megen Ah vor, selv Patos. Der er
Iagttagelser, Erin# dringer, mangeartede Indfald, sete og digtede
Optrin, Emner fra mes gen Læsning, fra Skuespil, fra Poesi og Romaner,
fra historiske Beretninger og fra Bibelen. Enhver véd, at Marstrand er
den uforlignelige Fortolker af Holberg. Sine Yndlingscener i Komedierne
har han fremstillet i utallige Variationer; i Regelen er det ikke let
at afgøre, hvilken af disse der bør regnes for den bedste. Maaske kan
Akvarellen af Raadsherrernes Besøg hos den politiske Kandestøber ikke
siges at overgaa hans mange andre Fremstil# linger af det samme Emne, i
hvert Fald er den fortrinlig. Han har her ladet baade Geske og Henrich
overvære Besøget, uagtet de i Komnedien først optræder i de følgende
Scener. Det var ham ikke magtpaaliggende at holde sig til Teksten,
allermindst har han tænkt paa at gengive en Teateropførelse med
bestemte Skuespillere i Rollerne; han ønskede at gaa bag om Holberg og
fremstille den Verden, hvor Digteren har truffet sine Karakterfigurer
som levende Mennesker. Han véd ogsaa, hvorledes de tér sig, naar
Holberg ikke har indført dem paa Skuepladsen. Tro mod Teksten i »Jean
de France« er den gengivne Fremstilling af den gamle, gnavne Jeronimus,
der for sin mindre principfaste Nabo filosoferer over
Udenlandsrejsernes Fordærvelighed. Originalen formodes nu — med eller
uden Grund — at være et Forsøg af Marstrand i Glasradering. Han synes
at have haft alle Betingelser for at blive en fremragende Grafiker,
prøvede ogsaa Stylografi, Autografi og meget andet, men opnaaede kun
undtagelsesvis tilfredsstillende Resultater.

Thorvaldsens Forældre har faaet Brev fra Sønnen. (Kobberstiksamlingen).

Beslægtede med Marstrands Fortolkninger af Holberg er hans faa, men
særlig omhyggeligt udførte Fortolkninger af Wessel. I den gengivne
Akvarel fremtræder Skræddersvenden i sin Brudgomspragt med de stjaalne
Strømper, saa hans af mange Sindsbevægelser fortumlede Grete tuder af
»Tvivl, Haab og Frygt og Glæde«. Megen Litteratur af en hel anden Art
har sat Marstrands Fantasi i Bevægelse. I 1846 sendte han J. M. Thiele
fra Rom nogle Udkast til Billeder for dennes Biografi af Thorvaldsen,
en Bog, der aldeles ikke er egnet for at illustreres med Fantasiens
Syner. Den gengivne Tegning viser Thor# valdsens Forældre, der har
faaet Brev fra Sønnen; Fade# rens antagelige Familielighed med denne er
lovlig stærkt fremhævet. En anden Teg# ning med samme Emne har medtaget
Thorvaldsens Hund, Primong; Faderen skriver: »Han lugtede en halv Time
til Brevet.« Des# værre er de Oplysninger, Marstrand senere gav Thiele
om litterære Motiver for sine Tegninger, ikke bevarede. Om en
Fremstilling af et ungt Par skal han til en anden have sagt: »Det er
egentlig fra Christian Winther.« Men baade Christian Winther og
Marstrand har altfor mange Kærestepar til, at det er mu# ligt at
afgøre, hvilken af dem Udtalelsen gjaldt. Og Mar# strand behøvede ikke
nogen Digters Anvisning til at inter# essere sig for dem. Det gjorde
han af egen Drift.

Første Scene af Jean de France.

Lige saa flittigt, varmt og begejstret som Christian Winther har han
hyldet og forkyndt Eros’ vældige Magt. Efter hans Mening følte Adam sig
først i Paradis, da han saa den nyskabte Eva ligge i I Regnvejr.
(Kobberstiksamlingen).

Havens Græs. Ingen anden dansk Maler har saa ofte og saa veltalende
skildret de uimodstaaelige Tillokkelser hos Evas skønne Døtre i Syd og
Nord. Det er Grundmotivet for et vel# kendt Maleri, der gennem mange
Aar beskæftigede hans Tanker. Det udstilledes med Titlen: »Billede af
Hverdagslivet«. Bejleren sidder saa fortabt i Beskuelsen af sin Udkaar#
nes Dejlighed, at han har mistet Mælet. Maleriet har legemsstore Fi#
gurer og er det eneste fuldførte egent# lige Genrebillede fra hans
senere og bedste Aar med et dansk Emne.

Til Gengæld har han i en meget stor Mængde af sine ypperligste
Tegninger behandlet danske Motiver, især Livet i Datidens København.
Alt har han faaet med: Livet i Hjemmene og Livet paa Gaden, den fine
Verden og den simple. Hvor han har villet spotte over Klimaets
Elendighed, har han vist os, at København i Vinterslud eller øsende
Regn ikke var mindre malerisk end Italien i straalende Sol. Og med
mange morsomme Typer paa Gaden. En Tegning af Mødet mellem to Mænd med
Paraplyer har han senere tilføjet den smukke Tjenestepige paa Fortovet,
og aaben# bart endnu senere den kostelige Skomagerdreng. Han skældte ud
paa Selskabslivet, men det tiltrak ham dog, fordi han elskede det fest#
lige, og det gav ham Lejlighed til mange Iagttagelser, f. Eks. af en
yngre og en ældre Kavaliers stærke Optagethed af den unge, fyldige
Skønhed, Værtinden bød Velkom# men, medens et Par Lapse konver# serede
Damerne i Sofaen. Ogsaa her var Eros paa Spil.

Billede af Hverdagslivet.

Den skælmske Guddom foraarsagede, at Moralen i København dengang efter
Marstrands Opfattelse lod adskilligt Joh. Herm. Wessel: Kärlighed uden
Strömper.

Selskab. Den syge Kone.

tilbage at ønske. Den unge Frue, der spadserer pænt paa Gaden ved sin
værdige Ægtefælles Arm, aftaler et Stævnemøde med en Laps, der gaar dem
forbi, og modtager ham, naar Manden er ude. Et Optrin af Marstrands
rige Novelledigtning om disse beklagelige Forhold viser den her
gengivne Tegning. Skønt Fruen synes at strutte af Sundhed, er hun
pludselig blevet saa mat og daarlig, at der er sendt Bud efter Lægen.
Hendes Hoved med det smægtende Blik er træt sunket mod den i hendes
Lænestol anbragte store Pude, medens han forfærdet føler hendes urolige
Puls. Der er høj Feber, hun maa straks til Sengs og være helt i Ro.
Iført Nathue, Slaabrok og Tøfler staar Ægtemanden uforstaaende med
maabende Mund foran Pigen med Kamferdraaberne. Underskriften kunde være
den samme som Verset paa et berømt Billede af Jan Steen: »Her hjælper
ikke Medicinen; kun Elskovstrang forvolder Pinen.« — En yngre Kollega
af Marstrand skal engang have sagt:

Selskab.

»Jeg er egentlig fuldt saa dygtig, bare kan jeg ikke dette med
Udtrykket!« Marstrand forstaar at ramme det nøjagtigt gennem
Grupperingen, ved Figurernes Bevægelser og i Ansigternes Miner. Og
dette fuldt saa godt, naar han i Stedet for at anvende Pennens noget
stride Stregføring blot skitserer Tegningen med en Pensel, dyppet i en
Opløsning af Tusch eller Sepia. Den store Fortæller og Sjælekender naar
da sine olie# malte Skitsers rent artistiske Mesterskab. En her
gengivet Tuschtegning har et Emne fra det mørkeste København; en ung
Matros er i en Havneknejpe falden i Kløerne paa en Bande durkdrevne
Gavtyve. Især Figuren til højre maa bringe den store franske Mester
Daumier i Erindring. Ved at se et af Marstrand skitseret Udkast til en
Venus, fremstillet Kortspil i en Værtshuskælder. (Kobberstiksamlingen).

for Paris, udbrød den højtberømte Kritikker Théodore Duret: »Hvilken
smuk Delacroixl« Nogle Franskmænd har vanskeligt ved at tiltro en dansk
Maler det helt udmærkede. En anden fransk Kunstkender antog en af
Marstrands fine Landskabsstudier fra Dalarne for tegnet af Théodore
Rousseau.

Ønskede Marstrand sig end i Italien af og til tilbage til København,
saa ønskede han sig dog ulige oftere i København tilbage til Italien og
har i et Utal af Tegninger genkaldt sig Erindringer fra sit Ophold
dernede i Ungdomsaarene. Mange af dem er glimrende, straalende
vidfulde, men det hændte dog ikke sjældent, at der kom lidt ferskt og
mat i Forsøgene paa at vise, hvor sødmefyldt Livet formede sig i
Pavestaten eller i Neapel. Derimod hører Tegningerne fra hans Ophold i
Venedig 1853—54 til hans herligste. Mellem dem er foruden mange
aandfulde Skildringer af den maleriske By enkelte Udkast til Billeder,
han tænkte at male efter sin Hjemkomst. Et af dem nævner han i et Brev
til sin Hustru: »Dig, der med den sovende Paul om Aftenen i Tusmørket
sidder og kigger ud ad Vinduet.« Det er forunderligt og
bemærkelsesværdigt, at dette nydelige Billede — her gengivet med sine
smukke Farvetoner — er fremstaaet saa mange Mil fjernt fra det Sted,
hvor Kunstnerens savnede Hustru og Søn havde Udsigt mod Københavns
Kirkespir.

Venus fremstillet for Paris.

Et Par Aar efter at han havde haft den Sorg at miste sin Hustru,
foretog han 1869 sin sidste Rejse til Italien. Landet og Folket fandt
han uforandrede. Det fornøjede ham at gense Italienernes utvungne
Naturlighed, det varmede ham i Hjertet at være Vidne til deres Glæde
over Børnene, at se smukke Grupper af unge Mødre sidde paa Trappestene
foran Huse og røgte deres Smaa. Men han mærkede dog, hvad han bekender
i et Brev, at han med Alderen havde faaet »betydeligt mere Vand i
Blodet end før«. Han interesserede sig ikke mere for Løjerne, for de
skønne Romerinders brændende Øjne, for Saltarello-Dansen til
Tamburinernes Klang. Mere klart end tidligere saa han, at Italienerne
ikke blot morede sig, men ogsaa sled haardt for Føden. I Olevano, Ernst
Meyers By, var han mest optaget af Forarbejder til et Maleri, han ret
vilde gøre sig Umage med at faa efter sit Ønske; mellem
Kompositionsudkastene findes foruden en oliemalet Skitse mindst fire
smukke Akvareller, af hvilke den største her er gengivet til Følgeblad.
Landboere drager en Sommermorgen af Sted for at afhænde deres Varer i
Byen. En Bonde rider paa et Æsel og har faaet sin lille Pige bag dets
Saddel. Da det andet Æsel er godt belæsset, maa Konen traske af Sted,
med sin ene Haand støtte den tunge Kurv, hun bærer paa sit Hoved, med
den anden fast- I Skumringen.

holde en lille Dreng i bar Skjorte, thi han er lille og vilde ellers
sakke agi terud. Børnene kan jo ikke være ene hjemme. En ung Pige gaar
med et Neg paa Hovedet, et Faar og en Gris tra# ver villigt efter en
halvvoksen Dreng, der har Besvær med at føre en anden lille, altfor
livlig Gris, fordi den finder saa me# get spiseligt eller mærkeligt paa
Vejen. Nær en gammel Port rejs ser nogle Cy# presser og andre Trætoppe
sig op fra en Have over en af de høje Mure, der afgrænser den bugtede
Vej, fjernt ses over en Klippetop med en Ruin de store Bjerge med deres
fine Konturer under en klar Himmel. Det hele er gan# ske dagligdags,
slet ikke lystigt, et tro Billede af Kampen for Tilværelsen. Det staar
uendelig fjernt fra Marstrands ovenud muntre Ungdomsbilleder fra
Italien. Og dog forkynder det paa en anden Vis end de, at Italien er
Skønhedens Land. Opfattelsen er ejendommeligere og dybere, Fremstil#
lingen har den Storstilethed og Magtfuldhed, som Marstrand naaede, da
Sygdommen til Døden var nær. —

Italienske Mødre. (Kobberstiksamlingen).

Nu til Dags mener maaske nogle, at ingen Kunstner er et rig tig t G eni
uden en Smule Galenskab. Den findes dog hverken hos Rafael og Tizian,
heller ikke hos Marstrand. Han bevarer altid Harmonien i sine
Kompositioner og har som Kunstner et ligevægtigt Sind. Nogle Smuler fra
hans rige Bord kan ikke antyde det kolossale Omfang af hans
billedskabende Fantasi, men hans Inspirationer er aldrig
Hallucinationer. Han er sund, kærnesund, fuld af Visdom i sit Syn paa
Menne# skene og i sin Opfattelse af Livet. Alle de Former, under hvilke
det viste sig for ham, har han iagttaget til vor Belæring og gengivet
til vor Beundring.

